கோவில் காளையை சிவபெருமானின் வாகனம் நந்தி பகவானாக வழிபடும் பண்பாடு தொடர்ந்து வந்துகொண்டிருக்கிறது. ஒவ்வொரு ஆண்டும் பொங்கல் விழாவின் போது, வாடிவாசல் வழியே சீறிச் செல்லும் முதல் காளை கோவில் காளையாகத்தான் இருக்கும். கோவிலில் உள்ள தெய்வத்துக்கும் அந்தக் கோவில் காளைக்கும் பூஜைகள் செய்து வழிபட்ட பிறகு அந்தக் கோவில்காளையைத்தான் வாடிவாசல் வழியே செலுத்துவர். அதை எந்த வீரரும் அடக்க முனைய மாட்டார்கள். அது ஒரு சம்பிரதாயம் ஆகும். அதன் பின்னரே ஜல்லிக்கட்டுப் போட்டி நடைபெறும்.